CELEX: 32021R1771
Language: hr
Date: 2021-10-07 00:00:00
Title: Uredba Komisije (EU) 2021/1771 оd 7. listopada 2021. o izmjeni Priloga I. Uredbi (EZ) br. 396/2005 Europskog parlamenta i Vijeća u pogledu listova rotkve (Tekst značajan za EGP)

8.10.2021   
               
               
                  HR
               
               
                  Službeni list Europske unije
               
               
                  L 356/30
               
            
         UREDBA KOMISIJE (EU) 2021/1771
         оd 7. listopada 2021.
         o izmjeni Priloga I. Uredbi (EZ) br. 396/2005 Europskog parlamenta i Vijeća u pogledu listova rotkve
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 4.,
         budući da:
         
                     (1)
                  
                  
                     Proizvodi biljnog i životinjskog podrijetla na koje se primjenjuju maksimalne razine ostataka pesticida („MRO-ovi”) utvrđene Uredbom (EZ) br. 396/2005, podložno odredbama te uredbe, navedeni su u Prilogu I. toj uredbi.
                  
               
                     (2)
                  
                  
                     Uredbom Komisije (EU) 2018/62 (2) u dio B Priloga I. uveden je, među ostalim, proizvod „listovi rotkve” te je povezan s proizvodom „kelj” u dijelu A tog priloga. Stoga se MRO-ovi za kelj primjenjuju i na listove rotkve.
                  
               
                     (3)
                  
                  
                     Budući da u trenutku donošenja Uredbe (EU) 2018/62 nisu bile dostupne informacije o ispitivanjima ostataka kako bi se potvrdilo bi li to razvrstavanje bilo primjereno, Uredbom Komisije (EU) 2018/1049 (3) utvrđeno je prijelazno razdoblje. Kako bi se državama članicama omogućilo prikupljanje tih informacija, uvedena je bilješka povezana s proizvodom „listovi rotkve”, kojom se ta roba izuzima od primjene MRO-a za „kelj” do 31. prosinca 2021.
                  
               
                     (4)
                  
                  
                     Budući da su države članice koje prikupljaju te informacije nedavno obavijestile Komisiju da se s njihovim prikupljanjem kasni, predmetno prijelazno razdoblje trebalo bi produljiti za još tri godine kako bi se omogućio dovršetak ispitivanja i njihova procjena.
                  
               
                     (5)
                  
                  
                     Predmetnu bilješku u Prilogu I. Uredbi (EZ) br. 396/2005 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            U dijelu B Priloga I. Uredbi (EZ) br. 396/2005 bilješka (3) zamjenjuje se sljedećim:
            
                        „(3)
                     
                     
                        MRO-ovi za listove rotkve primjenjuju se od 1. siječnja 2025.”.
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 70, 16.3.2005., str. 1.
         
         
            (2)  Uredba Komisije (EU) 2018/62 оd 17. siječnja 2018. o zamjeni Priloga I. Uredbi (EZ) br. 396/2005 Europskog parlamenta i Vijeća (SL L 18, 23.1.2018., str. 1.).
         
            (3)  Uredba Komisije (EU) 2018/1049 od 25. srpnja 2018. o zamjeni Priloga I. Uredbi (EZ) br. 396/2005 Europskog parlamenta i Vijeća (SL L 189, 26.7.2018., str. 9.).